ICHI งบฯ Q2/58 กำไรลด 20% หลังค่าใช้จ่ายในการขายเพิ่ม-ออกผลิตภัณฑ์ใหม่ไบเล่
ICHI แจงงบ Q2/58 กำไรลด 20% หลังค่าใช้จ่ายในการขายเพิ่ม-ออกผลิตภัณฑ์ใหม่ไบเล่ โดยงบฯ Q2/58 กำไรสุทธิ 324.30 ลบ. ลดลง 20% จากปีก่อนที่มีกำไร 406.54 ลบ. ขณะที่ งวด 6 เดือนมีกำไร 638.92 ลบ. เพิ่มขึ้น 5% จากปีก่อนที่มีกำไร 608.93 ลบ.
13 ส.ค. 2558

บริษัท อิชิตัน กรุ๊ป จำกัด (มหาชน) หรือ ICHI รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (งบการเงินเฉพาะกิจการ) มีกำไรสุทธิ 324.30 ล้านบาท หรือมีกำไรสุทธิ 0.25 บาทต่อหุ้น ลดลง 20% จากช่วงเดียวกันของปีก่อนที่มีกำไรสุทธิ 406.54 ล้านบาท หรือมีกำไรสุทธิ 0.36 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 638.92 ล้านบาท หรือ 0.49 บาทต่อหุ้น เพิ่มขึ้น 5% จากช่วงเดียวกันของปีก่อนที่มีกำไรสุทธิ 608.93 ล้านบาท หรือ 0.54 บาทต่อหุ้น
โดยผลการดำเนินงวด 3 เดือนที่มีกำไรเพิ่มขึ้น เนื่องจากบริษัทมีค่าใช้จ่ายในการขายเพิ่มขึ้น หลังจากมีการแข่งขันทางธุรกิจที่รุนแรง และค่าใช้จ่ายสำหรับออกผลิตภัณฑ์ใหม่ภายใต้แบนรด์ไบเล่